Det klareste eksempel på dette er måske Søndergaards værk, ''Ordapoteket'', oprindeligt skabt i forbindelse med udstillingen ''LOVE'' på Nicolaj Kunsthal.<ref>Søndergaard, Morten (2010). Ordapotek. Selvudgivet.</ref><ref name=ordapotek>Engberg, Charlotte (2012). At tage sproget på ordet. Om Morten Søndergaards Ordapotek. I Den Blå Port, nr. 90, Forlaget Vandkunsten.</ref> I dette værk sætter Søndergaard lighedstegn mellem sprogets struktur og farmaceutiske produkter. Således indeholder ''Ordapoteket'' en æske for hver af de 10 [[ordklasse]]r – verber, substantiver, adjektiver osv. Disse æsker er i deres design inspireret af de æsker for medicinalprodukter, og indeholder hver en indlægsseddel, der i en poetisk leg med genren af brugsanvisninger for medicin forklarer om den enkelte ordklasses karakteristikker. Som Charlotte Engberg skriver i sin analyse af værket: "Det kendetegner Morten Søndergaards forfatterskab i videre forstand, at hans tekster udløser en dobbelt optik hos læseren, idet opmærksomheden oscillerer mellem frapperende sansninger og betragtninger på den ene side og en nøgtern opmærksomhed mod selve det sproglige arbejde på den anden side".<ref name=ordapotek />
Levende_personer Litteratur Kunst Historie Kultur Organisationer Uddannelsesinstitutioner